Rouskut

| Rouskut |
| --- | --- |
 Harmaarousku
Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius  Pers. 
Lajeja
 Haaparousku (Lactarius trivialis)  Haarukkarousku (Lactarius insulsus)  Harjasrousku (Lactarius mairei)  Harmaarousku (Lactarius vietus)  Isovoirousku (Lactarius scrobiculatus)  Kaarnikkarousku (Lactarius brunneoviolaceus)  Kalvashaaparousku (Lactarius utilis)  Kangaspalsamirousku (Lactarius mammosus)  Kangasrousku (Lactarius rufus)  Karvarousku (Lactarius torminosus)  Keltahelttarousku (Lactarius hysginus)  Keltarousku (Lactarius repraesentaneus)  Koivurousku (Lactarius resimus)  Korpirousku (Lactarius uvidus)  Korpivoirousku (Lactarius tuomikoskii)  Kultarousku (Lactarius volemus)  Kuusenleppärousku (Lactarius deterrimus)  Kuusenvyörousku (Lactarius zonarioides)  Kääpiörousku (Lactarius omphaliformis)  Lakkarousku (Lactarius cremor)  Lakritsirousku (Lactarius helvus)  Lapinrousku (Lactarius lapponicus)  Lapinvuokkorousku (Lactarius dryadophilus)  Lehtorousku (Lactarius bertilloni)  Lehtovyörousku (Lactarius zonarius)  Lepikkorousku (Lactarius obscuratus)  Liiturousku (Lactarius vellereus)  Lutikkarousku (Lactarius serifluus)  Maitorousku (Lactarius pargamenus)  Maksarousku (Lactarius badiosanguineus)  Mustarousku (Lactarius necator)  Männynleppärousku (Lactarius deliciosus)  Männynrousku (Lactarius musteus)  Nokirousku (Lactarius lignyotus)  Nororousku (Lactarius hysginoides)  Nurmirousku (Lactarius flexuosus)  Oranssirousku (Lactarius mitissimus)  Paljakkarousku (Lactarius pseudouvidus)  Partarousku (Lactarius citriolens)  Pikkurousku (Lactarius tabidus)  Pippurirousku (Lactarius piperatus)  Pohjanrousku (Lactarius subcircellatus)  Punarousku (Lactarius lilacinus)  Punatäplärousku (Lactarius controversus)  Pyökinrousku (Lactarius blennius)  Pyökkilehtorousku (Lactarius subdulcis)  Pähkinänrousku  (Lactarius pyrogalus)  Rahkarousku (Lactarius sphagneti)  Raidanrousku (Lactarius aspideus)  Revonrousku (Lactarius fulvissimus)  Rikkirousku (Lactarius chrysorrheus)  Rutarousku (Lactarius lacunarum)  Savurousku (Lactarius fuliginosus)  Sikurirousku (Lactarius camphoratus)  Sinappirousku (Lactarius flavidus)  Sinileppärousku (Lactarius hemicyaneus)  Sinipunarousku (Lactarius violascens)  Suklaarousku (Lactarius moseri)  Suomurousku (Lactarius spinosulus)  Tammenrousku (Lactarius quietus)  Tammensavurousku (Lactarius azonites)  Torvivoirousku (Lactarius auriolla)  Tundrarousku (Lactarius lanceolatus)  Tunturipajunrousku (Lactarius salicisreticulatae)  Vaivaispajunrousku (Lactarius salicisherbaceae)  Valjurousku (Lactarius pallidus)  Valkokarvarousku (Lactarius scoticus)  Verirousku (Lactarius sanquifluus)  Vesikehärousku (Lactarius aquizonatus)  Vihervoirousku (Lactarius olivinus)  Viitapalsamirousku (Lactarius glyciosmus)  Villakarvarousku (Lactarius pubescens)  Villavoirousku (Lactarius leonis)  Voirousku (Lactarius scrobiculatus) 
Katso myös
   Rouskut Wikispeciesissä   Rouskut Commonsissa 
Infobox OKNimi-testi OK: 
Rouskut (Lactarius) on laaja helttasienisuku. Ne muistuttavat usein ulkoisesti lähisukulaisiaan, samaan Russulaceae-heimoon kuuluvia haperoita, mutta eroavat siinä, että vioitettaessa ne vuotavat maitiaisnestettä, jonka väri vaihtelee lajin ja iän mukaan; tyypillisesti rouskujen maitiaisneste kuitenkin on valkoista. Rouskulajeja tunnetaan maailmasta yli 300, Suomesta noin 70. Rouskuja on hyvin monen kokoisia ja -värisiä. Rouskut kasvavat pääasiassa metsässä, usein puiden juurisieninä. Elo-syyskuu on parasta rouskuaikaa.
Yleisinä ja satoisina rouskut ovat suosittuja ruokasieniä, joitain lajeja pidetään jopa herkullisina.  Metsäntutkimuslaitoksen vuosina 2010-2012 tekemän tutkimuksen mukaan rouskut olivat suosituin ruokasieniryhmä, jota poimi yli 90% sienestäjistä.
Monet rouskut ovat kuitenkin sellaisinaan kirpeitä tai lievästi myrkyllisiä aiheuttaen vatsanväänteitä, ja ne on ryöpättävä ennen syömistä. Haaparouskulle suositellaan viiden minuutin keittoaikaa, kangas- ja karvarouskulle 10 minuuttia. Lakritsirouskun lievähkö myrkky ei välttämättä poistu ryöppäämällä, joten sen käyttämistä ei suositella. Lakritsirouskun tunnistaa kuitenkin helposti siitä, että sen maitiaisneste on kirkasta, eikä maitomaisen valkoista. Mustarouskun on epäilty olevan karsinogeeninen.